
Nr. 13706/08.08.2024
RAPORT DE SPECIALITATE

 privind desemnarea reprezentantilor Consiliului Local in Consiliul de administratie si in Comisia pentru Evaluarea si Asigurarea Calitatii ale Scolii Gimnaziale nr.1 Cornetu, pentru anul scolar 2024-2025

 Prin proiectul de hotarare prezentat se propune desemnarea a 2 reprezentanti ai Consiliului Local Cornetu in Consiliul de administratie al Scolii Gimnaziale nr.1 Cornetu  si a unui membru in Comisia pentru Evaluarea si Asigurarea Calitatii din cadrul Scolii Gimnaziale nr.1 Cornetu.


Potrivit art.128 alin.2 lit.c din Legea nr.198/2023 a invatamantului preuniversitar, „În unităţile de învăţământ de stat, consiliul de administraţie este organul deliberativ de conducere al unităţii de învăţământ şi este constituit din 7, 9 sau 11 membri, astfel:…

c) în cazul în care consiliul de administraţie este format din 11 membri, aceştia sunt: directorul, 4 cadre didactice din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 3 reprezentanţi ai părinţilor".


Potrivit art.234 alin.5 lit.e din Legea nr.198/2023 a invatamantului preuniversitar, " (5) Componenţa Comisiei pentru evaluarea şi asigurarea calităţii educaţiei în unităţile din învăţământul preuniversitar cuprinde:

e) un reprezentant al consiliului local;"

De asemenea, potrivit art.5 alin.1  din Ordinul Ministerului Educatiei Nationale nr.5154 din 30.08.2021, pentru aprobarea Metodologiei – cadru de organizare si functionare a consiliului de administratie din unitatile de invatamant preuniversitar, inspectoratul scolar in raport cu reteaua scolara, marimea si specificul fiecarei unitati de invatamant, „La inceputul fiecarui an scolar, dar nu mai tarziu de data inceperii cursurilor, consiliul de administratie in exercitiu hotaraste declansarea procedurii de constituire a noului consiliu de administratie.
Potrivit alin.2 lit.a din acelasi act normativ, „in vederea constituirii noului consiliu de administratie, directorul unitatii de invatamant ...solicita, in scris, consiliului local...desemnarea reprezentantilor, in termen de 15 zile lucratoare de la data solicitarii”.

In conformitate cu prevederile  art.7 alin..1 lit.b din Ordinul mai sus-mentionat, „reprezentantii consiliului local sunt desemnati de acesta. Reprezentantii desemnati ai consiliului local in consiliul de administratie nu poat avea  calitatea de cadru didactic in unitatea de invatamant respectiva”.

Precizam faptul ca, in situatia acestui proiect de hotarare, sunt incidente prevederile art.129 alin.1 si alin.7 lit.a din Ordonanta de urgenta a Guvernului nr,57/2019, privind Codul administrativ, in a caror implementare si aplicare a fost elaborat acest proiect de hotarare.


Prin urmare, se constata faptul ca acest proiect de hotarare este fundamentat din punct de vedere al reglementarilor specifice aplicabile, motiv pentru care propunem aprobarea acestuia in urmatoarea sedinta a Consiliului Local.

